<p>Halb &uuml;llatus on, et hoolimata kehtivast maksuvabastusest peavad Tallinna koduomanikud ikkagi ka 2012. aastal maamaksu tasuma, see puudutab enam kui 16 protsenti pealinna kortermajadest.</p>
<p>Selle p&otilde;hjuseks on &laquo;auk&raquo; maksuvabastuse korras, mis ei v&otilde;imalda t&auml;ielikult maamaksuvabastust rakendada nendes elamutes, mille maat&uuml;kk pole t&auml;ielikult m&auml;&auml;ratud elamumaaks. Kuna kortermajas jagatakse krunt m&otilde;ttelisteks osadeks, siis n&auml;iteks osaliselt &auml;rimaal asuvas majas langeb igale korterile ka maamaks osa &auml;rimaa eest. See tuleb ikkagi tasuda.</p>
<p>N&auml;iteks 24,6-ruutmeetrise maat&uuml;ki eest Tallinna kesklinna suure kortermaja all, mille eest mullu tuli tasuda 41,1 eurot (maamaksu m&auml;&auml;r oli toona 1,5 protsenti), tuleb 2012. aastal tasuda 20,55 eurot maamaksu, kuigi linnavalitsuse otsusega on korteri omanikule m&auml;&auml;ratud 47,95 euro ulatuses koduomaniku maamaksuvabastus. 2012. aastaks suurendas Tallinn maamaksu m&auml;&auml;ra seadusega maksimumini ehk 2,5 protsendini maa maksustamishinnast.</p>
<p>Linnakantselei andmetel on Tallinnas 3622 t&auml;ielikult elamumaa sihtotstarbega maat&uuml;kki, kus on seatud korteriomandid. Sealseid koduomanikke kirjeldatud erand ei puuduta. Selliseid maat&uuml;kke, millele on m&auml;&auml;ratud elamumaa sihtostarve vahemikus 5-95 protsenti ja kus on seatud korteriomandid, on Tallinnas 706.</p>
<p>Maksu- ja tolliameti maksude osakonna juhataja Evelyn Liivam&auml;gi s&otilde;nul on Tallinnas hoolimata koduomanike maksuvabastusest mitmeid p&otilde;hjusi, miks inimestele ikkagi t&auml;navu maamaks on m&auml;&auml;ratud.</p>
<p>&laquo;&Uuml;ks p&otilde;hjus on n&auml;iteks see, et alla viieeurose maamaksu puhul maksuteateid v&auml;lja ei saadetud,&raquo; selgitas Liivam&auml;gi. &laquo;Kui 2011. aastal oli maks alla viie euro, siis inimene teadet ei saanud ja v&otilde;is arvata, et tal pole vaja maamaksuvabastuse taotlust esitada. Samas otsustas Tallinn maamaksu m&auml;&auml;ra t&otilde;sta 1,5 protsendilt 2,5 protsendile ning selle tulemusel t&otilde;usis maksusumma &uuml;le viie euro.&raquo;</p>
<p>Nii v&otilde;is inimene talle ootamatult saada maksukohustuse.</p>
<p>Teiseks p&otilde;hjuseks on juba mainitud asjaolu, et paljud korterid asuvad osaliselt &auml;rimaal. Paljude kortermajade esimesel korrusel tegutsevad &auml;rid v&otilde;i on majas registreeritud ettev&otilde;tteid. &Auml;rimaad Tallinn maamaksust ei vabastanud.</p>
<p>Kolmas p&otilde;hjus on Liivam&auml;gi s&otilde;nul see, et elamispinna n&auml;ol ei ole tegu automaatselt selle omaniku elukohaga ja Tallinn sellisel juhul maamaksuvabastust ei v&otilde;imaldanud.</p>
<p>Tallinna abilinnapea Eha V&otilde;rk &uuml;tles kolmap&auml;eval pressikonverentsil, et Tallinnale esitati 126 379 avaldust maamaksust vabastamiseks ja positiivse lahenduse sai neist 125 275 avaldust. Keskmine maksuvabastuse suurus on 71,11 eurot.</p>
<p>Juhul kui elamu juurde kuuluv maa on osaliselt &auml;rimaa, j&auml;&auml;b selle pealt maamaksu tasumine koduomaniku kohustuseks ka 2013. aastal, kui hakkab kehtima &uuml;leriigiline maamaksuvabastus.</p>
<p>Evelyn Liivam&auml;gi s&otilde;nul ei tule 2013. aastal kehtestatava maamaksuvabastuse saamiseks koduomanikel riigile taotlusi esitada, nagu neid t&auml;navuse vabastuse saamiseks Tallinna linn k&uuml;sis. Vabastus antakse automaatselt, andmed selle kohta, kas tegemist on inimese koduga, peab aga selgitama v&auml;lja omavalitsus.</p>
<p>Riigi antav maamaksuvabastus on ka veidi piiratum kui t&auml;navune Tallinna oma. See puudutab eelk&otilde;ige majaomanikke, kus hoone juurde kuulub suur krunt. T&auml;navu lubab Tallinn k&otilde;igile omanikele maamaksuvabastuse kuni 1500 m&sup2; krundi eest.</p>
<p>Kui aga kinnistu on kaasomandis, v&otilde;ib mitme kaasomaniku puhul ka m&auml;rksa suurem krunt vabastuse saada. Riik lubab samas 1500 m&sup2; maksuvabastuse kokku &uuml;he krundi piires ehk mitme kaasomaniku olemasolu vabastuse suurust ei muuda.<br /> Allikas: tallinnapostimees.ee</p>
<p>&nbsp;</p>